**Лисаков қаласы**

**«№3 орта мектебі» ММ**

**Тәрбие сабағы**

***Тақырыбы:***

***Өткізген:*** **Мауленова Г.С.**

**Сабақтың тақырыбы: *Көкшетау***

**Сабақтың мақсаты:**

1. Еліміздің мақтан тұтар көркем жері Көкше өңірімен, табиғатымен танысу, Ақын Ілияс Жансүгіров ойын анықтау және оған өз пікірлерін қоса отырып тақырыпты жан-жақты дамыта оқу, түсіну.
2. Өз жерінің сұлулығын бағалай білуге, табиғат сырын ұғынуға бағыт-бағдар беру арқылы ізденімпаздыққа, бәсекелестікке, талпындырып, қызығушылықтарын арттыру;
3. Өткенді пысықтап, еске түсіру, мақсат қоя білу, сол мақсатқа жету үшін топпен тіл табыса білу, өзара бір келісім жасай алу, әр сала бойынша білімдерін дәлелдеп көрсете алу, жан-жақты іздену арқылы тұжырым жасау, жұмыстарын қорғау, өзара бағалау.

**Сабақ түрі:** ізденіс сабақ

**Сабақтың әдісі:** жеке және топпен жұмыс, іштей, түртіп оқу, сұрақ-жауап, практикалық

жұмыс, өз жұмыстарын дәлелдеу, топпен қорғау, зерттеу жұмысы.

**Көрнекіліктер:** интерактивті тақта, құрал-жабдықтар, үнтаспа, портрет, презентация.

***Сабақтың барысы:***

1. **Ұйымдастыру кезеңі.** (3 мин)

-сыныптың көңіл – күйін келтіру;

Көктем келді көңілді

Жарқыратып өмірді

Жүрегім толы қуанышқа

Талабым жетелейді мені алысқа.

- сабаққа мақсат қою. Не білу керек? Не істей алу керек?

2. **Үй тапсырмасына шолу**. Алдарындағы тапсырмаға жауаптар жазу. Әр топтан 1 оқушыдан айтып шығу, қорытынды жасау; ( 5 мин)

**Сергіту жұмысы. Топтық тапсырма «Тапқырлар»** Интерактивті тақтада.(2 мин)

3. **Жаңа сабақ .**(3 мин)

а) Кіріспе бөлім. Ақын туралы білгендеріне тоқталып кету (портреті, тақтада жазылған дерек)

ә**) Негізгі тақырып.** Сұрақ –жауап арқылы басталады.

- Қазақстандағы табиғаты көркем, курортты жерлер бар ма?

-Көкшетау дегенде көздеріңе не елестер еді?

-Көкшетауды өз көзімен көргендерің бар ма?

Ендеше, балалар, бүгінгі біздің сабағымыз осы табиғаты жан тебірентер аңызға бай «Көкшетау» туралы болмақшы. Біздің сыныпта дарынды балалар жетерлік, бүгін сол өнерлеріңді жан-жақты көрсетеді деп сенемін, және істеріңе сәттілік тілеймін.

- Осы тақырып бойынша қандай мақсаттар көзделінеді?

Әр топ өз мақсаттарын айтып кетеді.

4**. Оқулықпен жұмыс**.(іштей оқу, түртіп алу) (5 мин)

5. **Сөздік жұмыс.** Алдарындағы параққа көркем сөздерді жазып алу, оны оқу, түсінбегенін талдау. Бірнеше мысал келтіре кету.

**Сергіту жұмысы. Би қимылдары.** ( 1 мин)

1. **Топтық жұмыс.** (10 мин)

**І -топ**: «Қылқалам шеберлері» Тапсырма: Плакатқа табиғат сұлулығын бейнелеу

**ІІ –топ:** «Шабыт» тобы Тапсырма: Берілген қима қағаздарға өлең, эссе жазу

**ІІІ –топ**: «Шебер қолдар» тобы Тапсырма: Түсті қағаздардан таулар жапсырмалау

**ІV- топ**: «Мүсіншілер» тобы. Тапсырма: Таулы өңір құстары мен аңдарын мүсіндеу.

1. **Жұмыстарын қорғау. Көрме жасау.** (3 мин)
2. . **Даярланған презентацияларын қорғау** Шығармашылық жұмыс.(5 мин)
3. **Сабақты қорытындылау . Флипчартпен жұмыс.**  «Білдім» , кластер ретінде толтырып жазу. (5 мин)
4. **Бағалау** . Топ басшылары өз оқушыларына баға береді, ал мұғалім топқа баға береді.

(3 мин)

1. **Үйге тапсырма**. Көкшетау таулары туралы аңыздар жинақтап келу және аналарының суреттерін салып келу.











